[{"text_idx": "#000000", "text": "Valminud on uus ja\u0308tkusuutlike pakendite disainijuhend"}, {"text_idx": "#000001", "text": "Pakenditega seotud keskkonnaprobleeme saab va\u0308hendada targa disainiga, misto\u0303ttu lo\u0303id Rohetiiger ja Keskkonnaministeerium tootjatele pakendite disainijuhendi, mis aitab pakendiettevo\u0303tjatel juba disainimisel ja\u0308a\u0308tmete teket ennetada ning keskkonnamo\u0303jusid va\u0308hendada."}, {"text_idx": "#000002", "text": "Rohetiigri pakendite projekti protsessidisaineri Ku\u0308lliki Kesa so\u0303nul on disainijuhend mo\u0303eldud eelko\u0303ige pakendiettevo\u0303tjatele, sealhulgas toiduainete ja to\u0308o\u0308stuskaupade tootjatele, kaubandus-, majutus- ja toitlustusettevo\u0303tjate esindajatele, kes tegelevad pakendite ja pakendimaterjalide valiku ja kasutamise ning disainiga. Samuti pakendidisaineritele, kes aitavad ettevo\u0303tetel pakendeid ja pakendilahendusi va\u0308lja to\u0308o\u0308tada."}, {"text_idx": "#000003", "text": "Disainijuhendi fookuses on kodumajapidamistesse jo\u0303udev pakend ehk peamiselt mu\u0308u\u0308gipakend kuna probleem on plastikja\u0308a\u0308tmete jo\u0303udmine keskkonda. Ko\u0303ige enam kasutatakse pakendites erinevaid plastikuid ning paraku ei ole lihtne a\u0308ra hoida ja\u0308a\u0308tmete sattumist keskkonda, mis ta\u0308hendab, et koos pakendija\u0308a\u0308tmetega reostub keskkond ka plastikja\u0308a\u0308tmetega. Plastidest eralduvad keemilised ained kahjustavad paljusid elusorganisme, vaaladest ainurakseteni ning plastide lagunemisel tekkiv mikroplast satub lo\u0303puks ka inimeste toidulauale. Just selle to\u0303ttu on erilise ta\u0308helepanu all merereostusega seonduvad plastpakendid, sealhulgas kohe tarbimiseks mo\u0303eldud toidupakendid, joogipudelid jms."}, {"text_idx": "#000004", "text": "Juhend ta\u0308htsustab pakendi ringdisaini, mis materjale tuleb ringluses hoida nii kaua kui vo\u0303imalik. Oluline on, et toidupakendist saaks toota uue toidupakendi nii mitmeid kordi kui vo\u0303imalik. Sest kui toidupakendist ja\u0308rgmises etapis mingi muu materjal toodetakse, halvenevad materjali konkreetsed kvalitatiivsed omadused, kuni lo\u0303puks ei ole enam vo\u0303imalik materjali ringlusse suunata ning see kas ladestatakse vo\u0303i kasutatakse energiatootmises."}, {"text_idx": "#000005", "text": "Keskkonnaministeeriumi keskkonnakorralduse osakonna no\u0303uniku Kertu Sapelkovi so\u0303nul on ringmajanduse vaates ko\u0303ige keskkonnaso\u0303bralikum valik u\u0308ldse mitte pakendada. \u201cMo\u0303istagi pole see alati vo\u0303imalik, misto\u0303ttu on va\u0308ga oluline luua ja\u0308tkusuutlikke lahendusi. Alustada tuleks u\u0308lepakendamise va\u0308ltimisest ning kergesti ringlussevo\u0303etavate materjalide eelistamisest,\u201d selgitas ta."}, {"text_idx": "#000006", "text": "Pakendite disainijuhendi saab alla laadida siit."}]